新都會廣場 (商場)

新都會廣場（英文：Metroplaza）係香港新界葵青區葵芳一座商場，喺興芳路223號，新都會廣場基座，高5層。 史 九十年代 新都會廣場嘅商場部分喺一九九三年一月落成。當其時商場，最大租戶係星加坡百貨公司英保良，進駐場內三、四樓，設有超級市場。商場一樓中庭，做過展覽同表演場地，叫薈展台（The Expo）。到咗後期，先至改為大快活快餐店，取代咗肯德基家鄉雞鋪位。而其中一個租戶A-1 Bakery & Cafe係一九九三年底已經進駐場內一樓，曾經係二零零六年六月執咗一段時間，結果舖位由滿記甜品取代。直到二零零七年四月A-1 Bakery & Cafe係商場三樓重開（依家搬咗去一田超市）。另外一樓仲有動感影院「無限地帶」。商場五樓，有酒樓聚豪閣，佢前身係潮鴻城中式酒樓，對出嘅中庭，分別為農場餐廳同意粉屋，執咗一段時間後，商場六樓唯一舖位美心皇宮，前身為新都閣酒樓。 一九九五年年中，「無限地帶」結業，原址併入百老匯戲院，開多兩個迷你戲院，葵芳百老匯自始有五個迷你戲院。 一九九七年，亞洲金融風暴後，英保良破產，新都會廣場分店執笠，舖位由「豪邁家品商場」接手，超市由廣南（KK）超市經營。二零零零年底，新都會廣場管理處，收返兩鋪位，翻新商場，之後由和記黃埔旗下百佳超級廣場經營，二零零八年七月改裝為Taste，二零一七年執咗之後改為一田超市。 千禧年代 二零零二年，商場大翻新，除咗商場內部翻新之外，商場中央露天廣場，亦有翻新，加了兒童遊樂場。二零零六年五月廿四號，葵芳站加咗E出口，駁出新都會廣場嘅行人天橋，人流新都會廣場亦有多。此外，同年六樓辦公大樓，業戶會所「帝豪會」關閉兼且改建，加咗扶手電梯兩部，駁通五六樓。而六樓改建工程，喺於二零零六年九月完成，新加年青會所Yo Park、大眾書局同Living Yoga。二零零八年初，Yo Park執，拆細做幾間美容中心及髮廊，改名「凝美空間」。一樓嘅大快活，搬咗去肯德基家鄉雞鋪位，繼續營業，而肯德基家鄉雞因租約期滿，不獲續租。於二零零八年七月中，轉咗A-1 Bakery Group旗下嘅英王餐廳及雪國拉麵店。二零零八年十月，商場三樓，之前Double Star食肆間餔，改為「聚美長廊」，引入九個彩妝護膚品牌開放式專櫃，採用獨立銷售運作模式經營。